Ion Țiriac, pus în dificultate de un puști de 13 ani. "Vasilică" l-a lăsat fără replică pe magnatul român
- Cristian Raducanu
- 31 martie 2024, 17:10
Ion Țiriac a povestit recent cum a fost pus în dificultate de un pușit de numai 13 ani. Episodul inedit și haios totodată s-a consumat la salonul unde omul de afaceri își ține cele peste 400 de bijuterii pe patru roți.
Ion Țiriac, pus în dificultate de un puști de 13 ani
Un copil de clasa a VII-a reușit să-l surprindă pe afacerist cu informațiile pe care le știa despre o mașină achiziționată de magnat de la Elton John. Este vorba de un Rolls-Royce extrem de rar.
Vasilică este adolescentul care l-a pus în dificultate pe miliardarul Ion Țiriac. Fostul mare tenismen a rămăs mut atunci când puștiul l-a contrazis în legătură cu bolidul de lux achiziționat de legenda sportului în alb de la o altă legendă, Sir Elton John.
Rare sunt ocaziile în care Țiriac prezintă personal mașinile din colecție și pe bună dreptate am putea spune. La cei 87 de ani și afcerile pe care le deține în portofoliu, Ion Țiriac deplânge faptul că îi rămâne tot mai puțin timp pentru a sta alături de nepoți și de familie.
"Rolls-ul buclucaș"
Acest lucru nu l-a împiedicat pe Vasilică să aibă o discuție contradictorie cu Ion Țiriac. Afaceristul a povestiti la o emisiune moderată de Ovidiu Ioanițoaia cum a decurs întreaga scenă.
"La expoziția mea de mașini, cea mai mare satisfacție a mea sunt ăia 1.000 de copii, 500-1.000 pe săptămână, care trimit autobuzul la școală, îi ia, vin, văd două ore, îi duc înapoi cu autobuzul la școală. Unul îmi zice: 'Domnu' Țiriac, nu-i corect, mașina asta de care spui dumneata și care a fost a lui Elton John, este adevărat, dar nu a cumpărat-o nouă, pentru că, uite, am eu…'
Câți ani ai, 'Vasilică?'. Zice: 'am 13 ani!'. 'Și de unde știi, mă?'. 'Păi ne-ați spus acum 6 luni, că venim aici (n.r. la expoziția de mașini) și am citit pe internet'. Asta e generația de azi, generația internet. Nu mai este e aia care fugeam noi peste tot, Năstase desculț. S-au terminat vremurile alea", a povestit Ion Țiriac, la "Prietenii lui Ovidiu".
Ion Țiriac, în așteptarea proiectului AMG One
Este cunoscut faptul că fostul tenismen își achiziționează ultimele modele de supercar-uri sau hyper-car-uri. Pe lângă faptul că este un pasionat de automobilistică, Ion Țiriac achiziționează mașinile a căror prețuri cresc.
Prin urmare, majoritatea bijuteriilor pe patru roți pe care le găzduiește expoziția de la Cotroceni reprezintă mai degrabă o investiție. Așa cum este și una din ultimele mașini pe care le-a achiziționat, un AMG Project One, mașină pe care a comandat-o în urmă cu cinci ani.
"Este un prim pas. Se pot face şi altele. Coincide cu descărcarea lui Project One. Acea maşină pe care de cinci ani de zile o aştept, a ajuns astă-noapte (n.r vineri noapte), acel Mercedes de curse, Project One. Nu întrebaţi cât costă pentru că este obscen, dar îl avem şi este în colecţie. Îl vom desface împreuna imediat după Anul Nou", a declarat recent Ion Țiriac.